蘇聯解體之後，俄羅斯海軍接收徂伊四架航空母艦，但係由於經濟困難，經費緊缺，前三架基輔級喺1993年全部退徂役，而「戈勒殊哥夫號」喺1994年嘅一場火燭之後就一直處於維修狀態。後來，「基輔號」同「明斯克號」分別被兩間中國集團買徂落來，其中「基輔號」被人拖徂去天津，先後被人改造成軍事主題公園同航母酒店，而「明斯克號」先係被韓國大宇集團買徂，之後又被一個中國集團買徂，之後就被人拖徂去深圳，變成徂另一個軍事主題公園。